Obstarávateľská organizácia doplnila do návrhu zmluvy do Článku VIII. Zmluvné pokuty a úroky z omeškania do bodu 8.2 a 8.3 nasledovné:

* 1. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta. Kupujúci si môže uplatňovať náhradu škody podľa predchádzajúcej vety najviac vo výške 50 % z Kúpnej ceny.

8.3 Zmluvné strany sa dohodli, že v prípade, ak predávajúci nie je schopný dodať tovar v dohodnutej dodacej lehote, je kupujúci oprávnený uskutočniť krycí nákup a prípadný cenový rozdiel a všetky náklady navyše, ktoré kupujúcemu vzniknú z tohto nákupu preúčtovať predávajúcemu ako náhradu škody. Kupujúci si môže uplatňovať náhradu škody podľa predchádzajúcej vety najviac vo výške 50 % z Kúpnej ceny.